Gewehr 98
Mauzer 98 (Mauser 98) je bila Nemačka puška repetirka koju je 1898. godine konstruisao Paul Mauzer,ova puška je ujedno bila njegov najuspešniji projekat. 
Puška se pokazala kao veoma pouzdana,izdržljiva,jednostavne konstrukcije,a od 1898. pa do danas je proizvedeno preko 100 miliona pušaka na bazi sistema M98, kako sportskih tako i vojnih modela.

Mauzer 98 se koristila tokom prvog i Drugog svetskog rata kao i u mnogim drugim sukobima širom sveta. Tokom Drugog svetskog rata nemački Vermaht je koristio karabinsku verziju K98 Mauzer.

Istorija 

Fabrika Mauzer, koju su osnovala braća Paul i Vilhelm Mauzer, je stekla reputaciju jedne od najboljih fabrika oružja još krajem 19. veka, i održala ju je do kraja Drugog svetskog rata. Nakon rata, kompanija je ostala u Zapadnoj Nemačkoj i bavila se uglavnom oružjem velikog kalibra (avionski topovi i sl.). Prva puška kojom se Mauzer proslavio je bila „Mauzer M1871" koja je bila i u naoružanju Srpske vojske, najveći udarac za firmu je bio to što je Nemačka vojska 1888. izabrala pušku M1888 sistema Manliher za svoju novu pušku, a koju je Mauzer odbio da proizvodi iz ličnih razloga. Narednih godina se kompanija Mauzer našla u ozbiljnim finansijskim problemima i na rubu egzistencije, a spašavale su je jedino kupovine iz inostranstva, pre svega Mauzerovi najbolji kupci (Srbija,Španija,Turska i neke južnoameričke zemlje). Povratak Mauzera na scenu je označila konstrukcija puške M1890 u kalibru 7.65x53mm koja se proizvodila pretežno u Belgiji, a koju su u naoružanje uvele Argentina i Turska. Zatim 1893. je konstruisana puška Mauzer M1893 u primarnom kalibru 7x57mm koju su u naoružanje uvele Španija,Meksiko, Brazil, Čile i Srbija 1899. kao i u kalibru 7.65x53mm koje su bile za Argentinu i Tursku. Važno je napomenuti da istu tu pušku proizvodila Švedska firma ,,Husqvarna" pod oznakom „M96". 

Međutim ponos kompanije Mauzer predstavlja upravo Mauzer 98, poznata i kao ,,Gewehr 98" ili ,,Mauser 98". Ova puška je nastala 1898. kao zamena za dotadašnje puške M1888 poznatije kao „Komisijske puške" koje su pravljene u sistemu Manliher. U početku se proizvodila za metak M/88, da bi se od 1905. započela proizvodnja u unapređenom kalibru ,,8x57IS". Od 1898. pa sve do danas je proizvedeno preko 100 miliona pušaka u tom sistemu, a vojničke puške u sistemu Mauzera su stajale u naoružanju od južnoameričkih zemalja, preko Srbije pa sve do Irana i Kine. Prva puška sistema M98 je u naoružanje Srpske vojske ušla 1910. pod imenom „Mauzer M910 kalibra 7x57mm". Posle Prvog svetskog rata, puške sistema Mauzer su se već proizvodile van Nemačke, prvenstveno u Belgiji i Čehoslovačkoj.

Prva puška sistema Mauzer u Jugoslaviji se proizvodila pod imenom „M24 kalibra 8x57mm" i to pod licencom Belgijske firme ,,FN Hernstal". Važno je napomenuti da se ista takva puška proizvodila i u Čehoslovačkoj,Iranu i Kini. U Jugoslaviji je proizvedeno 680.000 pušaka „M24" u periodu od 1928-41. Sve do 1935. puške „Mauzer 98" prvobitnog modela su predstavljale osnovnu službenu pušku u nemačkoj vojsci, čak je Hitler jednom prilikom izjavio kako je „Mauzer 98" njegova omiljena puška međutim te puške u nemačkoj vojsci su bile previše dugačke za novi novi način ratovanja tako da su konstruktori odlučili da preduzmu nešto i tako su konstruisali novu pušku pod imenom ,,Karabiner 98k" kalibra 8x57mm i dužine 110cm.

Verzije 
Modeli proizvedeni pre Prvog svetskog rata

 Gewehr 98 Nemački Mauzer u kalibru 7.92x57mm

 M1902 i M1912 Meksički Mauzeri u kalibru 7×57mm 

 M1903 Turski Mauzer u kalibru 7.65×53mm Argentine

 M1904 i M1912 Čileanski Mauzeri u kalibru 7×57mm 

 M1912 Kolumbijski Mauzer u kalibru 7×57mm 

 M1904 Portugalski Mauzer u kalibru 6.5x58mm

 M1908 Brazilski Mauzer u kalibru 7×57mm 

 M1909 Argentinski Mauzer u kalibru 7.65×53mm Argentine

 M1910 Srpski Mauzer u kalibru 7×57mm Modernizovani modeli proizvedeni posle Prvog svetskog rata vz. 98/22 Čehoslovački Mauzer u kalibru 7.92×57mm 

 Type 24 ,,Zhongzheng" Kineski Mauzer u kalibru 7.92×57mm 

 vz. 24 Čehoslovački Mauzer u kalibru 7.92×57mm 

 vz. 33 Čehoslovački Mauzer u kalibru 7.92×57mm 

 M1924 Belgijski Mauzer u kalibru 7.92×57mm

 M24 Srpski Mauzer u kalibru 7.92×57mm

 Karabinek wz. 1929 Poljski Mauzer u kalibru 7.92×57mm

 Kb wz. 98a Poljski Mauzer u kalibru 7.92×57mm

 K98 Mauzer Nemački Mauzer u kalibru 7.92×57mm

 M1943' Španski Mauzer u kalibru 7.92×57mm

 Korisnici 
 
 
 
 
 
 
 
 
  Iran
 
 
 
 
 
 
 
 
 

 Vidi još 
 Mosin Nagant
 M1891 Karkano
 Lebel 1886
 Li Enfild
 K98 Mauzer
 Bertje
 M1903 Springfild
 M1917 Enfild

 Reference 

 Literatura 
 Mauser Military Rifles of the World'', third ed. Ball, Robert W.D. Krause Publications.
 Dr. Dieter Storz "Gewehr & Karabiner 98: Die Schußwaffen 98 des deutschen Reichsheeres von 1898 bis 1918."
 Dr. Dieter Storz "Deutsche Militärgewehre (Band 1): Vom Werdergewehr bis zum Modell 71/84."
 Dr. Dieter Storz "Deutsche Militärgewehre (Band 2): Schußwaffen 88 und 91 sowie Zielß und Fechtgewehre, seitengewehre und Patronentaschen."

Spoljašnje veze 
 Germany's Karabiner 98AZ , Garry James, gunsandammo.com

 Mauser model 98 at guns.ru
 http://tirmilitairefabrice.ifrance.com/site%20mauser1/Mauser.htm 
 = 25. 10. 2009+07:25:52 Exploded view drawing of the Mauser Model 98 controlled-feed bolt-action
 Gewehr 98 Mauser Military Rifles of the World by Robert W. D. Ball
 Historical Summary and Disassembly instructions for the Gewehr 98 from American Rifleman 

Puške